
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 74 

21 Μαΐου 2010 


Α ΠΟΦΑΣΕΙ Σ 

Αοίθυ. Φ.0544/Μ.6309/ΑΣ 169 

Έγκριση του Προγράμματος Πολιτιστικής και Επιστη¬ 
μονικής Συνεργασίας μεταξύ της Κυβέρνησης της 
Ελληνικής Δημοκρατίας και της Κυβέρνησης της Ρω¬ 
σικής Ομοσπονδίας για τα έτη 2010-2012. 

ΟΙ ΥΠΟΥΡΓΟΙ 
ΕΞΩΤΕΡΙΚΩΝ - ΠΑΙΔΕΙΑΣ, 

ΔΙΑ ΒΙΟΥ ΜΑΘΗΣΗΣ ΚΑΙ ΘΡΗΣΚΕΥΜΑΤΩΝ - 
ΠΘΛΙΤΙΣΜΟΥ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις της Συμφωνίας μεταξύ της Κυβέρ¬ 
νησης της Ελληνικής Δημοκρατίας και της Κυβέρνη¬ 
σης της Ρωσικής Ομοσπονδίας, για πολιτιστική και 
επιστημονική συνεργασία που υπογράφηκε στην Αθήνα 
στις 30 Ιουνίου 1993 και κυρώθηκε με τον υπ’ αριθμ. 
2305/1995 νόμο που δημοσιεύθηκε στο υπ’ αριθμ. 87 
Φύλλο της Εψημερίδος της Κυβερνήσεως, Τεύχος Α’, 
της 16 Μάίου 1995. 

2. Το άρθρο δεύτερο του ανωτέρω κυρωτικού νόμου 
σύμφωνα με το οποίο τα κείμενα που καταρτίζονται 
από τη Μεικτή Επιτροπή του άρθρου 22 της Συμφωνίας 
εγκρίνονται με κοινή Πράξη των αρμοδίων κατά περί¬ 
πτωση Υπουργών. 

3. Τις διατάξεις του άρθρου 90 της Κωδικοποίησης 
της νομοθεσίας για την Κυβέρνηση και τα Κυβερνητικά 
όργανα (π.δ.63 - ΦΕΚ 98/Α/22.4.2005). 

4. Το γεγονός ότι από την εφαρμογή των διατάξεων του 
παρόντος υπό έγκριση Προγράμματος ουδεμία δαπάνη 
προκαλείται σε βάρος του κρατικού προϋπολογισμού 
πλέον αυτής που προκύπτει από τις βασικές διατάξεις 
της Συμφωνίας και που είχε εκτιμηθεί οτηνΈκθεση του 
Γενικού Λογιστηρίου του Κράτους 

5. Το περιεχόμενο του υπό έγκριση Προγράμματος, 
αποφασίζουμε: 

Εγκρίνουμε ως έχει και στο σύνολό του το Πρόγραμμα 
Πολιτιστικής και Επιστημονικής Συνεργασίας μεταξύ της 
Κυβέρνησης της Ελληνικής Δημοκρατίας και της Κυβέρ¬ 
νησης της Ρωσικής Ομοσπονδίας για τα έτη 2010-2012 
που υπογράφηκε στην Μόσχα στις 16 Φεβρουάριου 2010, 
το κείμενο του οποίου σε πρωτότυπο στην ελληνική 
γλώσσα έχει ως εξής: 


Πρόγραμμα 

Πολιτιστικής και Επιστημονικής Συνεργασίας 
μεταξύ 

της Ελληνικής Δημοκρατίας 
και της Ρωσικής Ομοσπσνδίας 
για τα έτη 2010-2012 

Η Ελληνική Δημοκρατία και η Ρωσική Ομοσπονδία στο 
εξής ονομαζόμενες «τα Μέρη», 
σύμφωνα με τις διατάξεις της Συμφωνίας μεταξύ της 
Κυβέρνησης της Ελληνικής Δημοκρατίας και της Κυβέρ¬ 
νησης της Ρωσικής Ομοσπονδίας για Πολιτιστική και 
Επιστημονική Συνεργασία, που υπεγράφη στην Αθήνα 
στις 30 Ιουνίου 1993, που έχει ως σκοπό να συμβάλει 
στην ανάπτυξη της συνεργασίας και των. ανταλλαγών 
μεταξύ των δύο κρατών στους τομείς της εκπαίδευ¬ 
σης, της επιστήμης, του πολιτισμού, της τέχνης, του 
κινηματογράφου, των Μ.Μ.Ε., του αθλητισμού και της 
νεολαίας, 

επιδιώκοντας την περαιτέρω ανάπτυξη των παραδο¬ 
σιακών φιλικών σχέσεων μεταξύ των λαών της Ελλάδος 
και της Ρωσίας, συμπεριλαμβανομένων του πολιτιστικού, 
επιστημονικού και μορφωτικού τομέα, 
δρώντας στο πνεύμα των Αρχών της Τελικής Πράξης 
της Διάσκεψης για την Ασφάλεια και τη Συνεργασία 
στην Ευρώπη και άλλων διεθνών κειμένων, 
συμφώνησαν το παρόν Πρόγραμμα Πολιτιστικής και 
Επιστημονικής Συνεργασίας για την περίοδο 2010-2012 
και συμφώνησαν να ανακηρύξουν το 2014 ως έτος της 
Ελλάδας στη Ρωσία και έτος της Ρωσίας στην Ελλάδα. 

I. Πολιτισμός και Τέχνη 

1. Τα Μέρη θα συμβάλουν στη διεύρυνση της συνερ¬ 
γασίας στον τομέα του πολιτισμού, θα ενθαρρύνουν τις 
άμεσες επαφές μεταξύ των ιδρυμάτων και οργανώσεων 
των δύο κρατών στον τομέα του πολιτισμού και τέχνης, 
με σκοπό την πραγματοποίηση περιοδειών θεατρικών, 
μουσικών και άλλων καλλιτεχνικών ομάδων, καθώς 
και σολίστ. Οι περιοδείες θα πραγματοποιούνται με 
άμεσες συνεννοήσεις ανάμεσα στους ενδιαφερομένους 
οργανισμούς, τόσο σε εμπορική όσο και σε μη εμπορική 
βάση. 

2. Τα Μέρη θα εξετάσουν τη δυνατότητα να διοργα- 
νώσουν «Ημέρες ελληνικού πολιτισμού στην Ρωσία», 
καθώς και «Ημέρες ρωσικού πολιτισμού στην Ελλάδα». 








1524 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Οι εκδηλώσεις στα πλαίσια των «Ημερών ελληνικού 
πολιτισμού στην Ρωσία» και των «Ημερών ρωσικού 
πολιτισμού στην Ελλάδα» και οι όροι διεξαγωγής των 
θα συμφωνούνται, συμπληρωματικά, από τους εκπρο¬ 
σώπους των Μερών. 

3. Τα Μέρη θα εξετάσουν τη δυνατότητα πραγματο¬ 
ποίησης στην Αθήνα έκθεσης «Μόσχα - XXI αι. 10 χρόνια 
ανάπτυξης. 2000 - 2010» και στην Μόσχα έκθεσης «Η 
Αθήνα της νέας χιλιετίας». 

Η Ρωσική Πλευρά θα εξετάσει τη δυνατότητα συμμε¬ 
τοχής ομάδων και σολίστ της στο «Ελληνικό Φεστιβάλ» 
στην Αθήνα και στο Φεστιβάλ «Δημήτρια» στην Θεσσα¬ 
λονίκη βάσει απευθείας συμφωνιών με την διεύθυνση 
των Φεστιβάλ αυτών. 

4. Τα Μέρη θα ενθαρρύνουν τις άμεσες επαφές στον 
τομέα του πολιτισμού σε τοπικό και δημοτικό επίπεδο 
και θα συμβάλουν στην πραγματοποίηση των «Ημερών 
του πολιτισμού της Μόσχας» και των «Ημερών του 
πολιτισμού της Αγίας Πετρούπολης» στην Αθήνα και 
Θεσσαλονίκη. 

5. Τα Μέρη θα ενθαρρύνουν την ανταλλαγή σκηνοθε¬ 
τών, σεναριογράφων, χορογράφων για την οργάνωση 
παραστάσεων στο κράτος της άλλης πλευράς. 

Θι όροι των ανταλλαγών θα συμφωνηθούν μεταξύ των 
ενδιαφερομένων οργανισμών των δύο κρατών. 

6. Τα Μέρη θα ενθαρρύνουν τη συμμετοχή παραγό¬ 
ντων του πολιτισμού και τέχνης των κρατών τους σε 
διεθνές διαγωνισμούς, φεστιβάλ, εκθέσεις βιβλίων, συ¬ 
νέδρια και άλλες πολιτιστικές εκδηλώσεις διεξαγόμενες 
αντίστοιχα στην Ελλάδα και στη Ρωσία. 

7. Τα Μέρη θα εξετάσουν τη δυνατότητα διοργάνωσης 
εκθέσεων στην Ελλάδα και στη Ρωσία, η θεματολογία 
των οποίων θα προσδιορίζεται μέσω των διπλωματικών 
διαύλων. 

8. α) Τα Μέρη θα ανταλλάξουν, κατά τη διάρκεια της 
εφαρμογής του παρόντος Προγράμματος, δύο ειδικούς 
από κάθε πλευρά στον τομέα των εικαστικών τεχνών, 
για διάστημα μέχρι 7 ημέρες για έκαστο, με σκοπό την 
ανταλλαγή εμπειριών επί θεμάτων κοινού ενδιαφέρο¬ 
ντος. 

β) Τα Μέρη θα ανταλλάξουν, κατά τη διάρκεια της 
εφαρμογής του παρόντος Προγράμματος, 5-6 ειδικούς 
από κάθε πλευρά σε διάφορους τομείς της τέχνης 
(μουσική, χορός, θέατρο, φολκλόρ κ.τ.λ.), για διάστημα 
μέχρι 7 ημέρες για τον έκαστο εξ’ αυτών, με σκοπό 
την ανταλλαγή εμπειριών επί θεμάτων κοινού ενδια¬ 
φέροντος. 

9. Τα Μέρη θα εξετάσουν, κατά τη διάρκεια της 
εφαρμογής του παρόντος Προγράμματος, τη δυνατό¬ 
τητα ανταλλαγής 2-3 ειδικών από κάθε πλευρά στον 
τομέα της αρχαιολογίας, συντήρησης, αναστήλωσης 
και αποκατάστασης έργων τέχνης, για διάστημα μέχρι 
10 ημέρες για τον έκαστο, με σκοπό την ανταλλαγή 
εμπειριών επί θεμάτων κοινού ενδιαφέροντος. 

10. Με σκοπό τη διεύρυνση της γνωριμίας με την τέ¬ 
χνη και τον πολιτισμό του άλλου κράτος, τα Μέρη θα 
ενθαρρύνουν τη συνεργασία και τις άμεσες επαφές 
μεταξύ ενώσεων συγγραφέων, μουσικοσυνθετών και 
ζωγράφων των δύο κρατών και συγκεκριμένα μεταξύ 
της Ανώτατης Σχολής Καλών Τεχνών Αθηνών και της 
Σχολής Καλών Τεχνών του Πανεπιστημίου της Θεσσα¬ 
λονίκης αφ’ ενός και της Ρωσικής Ακαδημίας Καλών 
Τεχνών, αφ’ ετέρου. 


11. Τα Μέρη θα ενθαρρύνουν την άμεση συνεργασία 
μεταξύ εκδοτικών οίκων των δύο κρατών για μετάφραση 
και έκδοση λογοτεχνικών έργων των Ελλήνων και των 
Ρώσων συγγραφέων στη Ρωσία και στην Ελλάδα. 

12. Τα Μέρη θα συνεχίσουν την συνεργασία στην 
μελέτη των πολιτιστικών ζητημάτων ελληνο-ρωσικού 
ενδιαφέροντος στα πανεπιστήμια των δύο χωρών. 

II. Κινηματογραφία. 

13. Τα Μέρη θα διοργανώσουν, κατά τη διάρκεια της 
εφαρμογής του παρόντος Προγράμματος, Εβδομάδα 
Ελληνικού Κινηματογράφου στη Μόσχα και Εβδομάδα 
Ρωσικού Κινηματογράφου στην Αθήνα. Για το σκοπό 
αυτό, τα Μέρη θα προβλέψουν την ανταλλαγή αντι¬ 
προσωπειών κινηματογραφιστών αποτελούμενες 
από 2 άτομα από κάθε πλευρά, για διάστημα μέχρι 5 
ημέρες η κάθε μία. Τα διοργανωτικά θέματα διεξαγω¬ 
γής των Εβδομάδων θα ρυθμίζονται άμεσα μεταξύ των 
ενδιαφερομένων ιδρυμάτων. 

Τα Μέρη θα διευκολύνουν την αμοιβαία συμμετοχή ει¬ 
δικών του κινηματογράφου στο Διεθνές Φεστιβάλ Θεσ¬ 
σαλονίκης, στο Διεθνές Φεστιβάλ Κινηματογράφου στην 
Μόσχα, καθώς και σε άλλα κινηματογραφικά Φεστιβάλ 
στην Ελλάδα και στην Ρωσία. 

III. Μέσα Μαζικής Ενημέρωσης 

14. Τα Μέρη θα συμβάλουν στη διεύρυνση των επαφών 
και της συνεργασίας μεταξύ τηλεοπτικών και ραδιοφω¬ 
νικών οργανισμών, έντυπων μέσων μαζικής ενημέρωσης 
των δύο κρατών, οι συγκεκριμένοι όροι των οποίων 
θα καθοριστούν άμεσα από τους ενδιαφερόμενους 
οργανισμούς. 

15. Τα Μέρη θα ενθαρρύνουν την περαιτέρω ανάπτυξη 
επαφών μεταξύ των εθνικών πρακτορείων ΙΤΑΡ-ΤΑΣΣ 
και ΑΠΕ. 

16. Τα Μέρη θα ενθαρρύνουν την ανάπτυξη της συ¬ 
νεργασίας μεταξύ των Ενώσεων Δημοσιογράφων των 
δύο κρατών. 

IV. Επιστήμη και Παιδεία 

17. Τα Μέρη θα προωθήσουν τη συνεργασία μεταξύ 
των Ανώτατων Εκπαιδευτικών Ιδρυμάτων της Ελληνι¬ 
κής Δημοκρατίας και των Ανώτατων Εκπαιδευτικών 
Ιδρυμάτων της Ρωσικής Θμοσπονδίας, μέσω σύναψης 
άμεσων συμφωνιών συνεργασίας επί θεμάτων κοινού 
ενδιαφέροντος. 

18. Τα Μέρη είναι πρόθυμα να προσκαλούν τους 
επιστήμονες και τα μέλη της Ακαδημίας Επιστημών 
του άλλου Μέρους, κατά τη διάρκεια της εφαρμογής 
του παρόντος Προγράμματος, με σκοπό τη διεξαγωγή 
επιστημονικής εργασίας ή ανταλλαγής απόψεων. Από 
την Ελληνική Πλευρά αρμόδια αρχή είναι το Υπουργείο 
Παιδείας, Δια Βίου Μάθησης και Θρησκευμάτων, Τμήμα 
Διαπανεπιστημιακών Σχέσεων και από τη Ρωσική Πλευ¬ 
ρά αρμόδια αρχή είναι η Ρωσική Ακαδημία Επιστημών. 

19. Τα Μέρη θα συμβάλουν στην αμοιβαία συμμετοχή των 
επιστημόνων και των δύο κρατών σε διεθνή επιστημονικά 
και εκπαιδευτικά συνέδρια, συνδιασκέψεις και συμπόσια 
που οργανώνονται στην Ελλάδα και στη Ρωσία. 

20. Τα Μέρη θα χορηγήσουν σε αμοιβαία βάση: 

- συνολικά για όλο το διάστημα εφαρμογής του πα¬ 
ρόντος Προγράμματος 2 υποτροφίες για πλήρη κύκλο 
σπουδών, κάθε μία διάρκειας 12 μηνών. 

- συνολικά για όλο το διάστημα εφαρμογής του πα¬ 
ρόντος Προγράμματος 2 υποτροφίες για μεταπτυχιακές 
σπουδές ή έρευνα, κάθε μία διάρκειας 10 μηνών με 
δυνατότητα ανανέωσης σε περίπτωση κατά την οποία 
δεν υπάρχει νέος υποψήφιος. Κάθε έτος, η Ελληνική 
Πλευρά ταυτόχρονα με την προκήρυξη των υποτροφιών, 
θα επισυνάπτει κατάλογο Προγραμμάτων Μεταπτυχι¬ 
ακών Σπουδών από τον οποίο οι Ρώσοι υπότροφοι θα 
καλούνται να επιλέξουν από αυτά που προσφέρονται 
χωρίς δίδακτρα. 

- ετησίως 2 υποτροφίες για εκπαίδευση σε θερι¬ 
νά προγράμματα εκμάθησης της γλώσσας και του 
πολιτισμού. 

21. Τα Μέρη θα ενθαρρύνουν την ανταλλαγή πλη¬ 
ροφοριών και εγγράφων με σκοπό να διευκολύνουν 
τις αρμόδιες αρχές στην αναγνώριση και την ισοτιμία 
πτυχίων, πιστοποιητικών σπουδών και ακαδημαϊκών 
βαθμών και τίτλων, σύμφωνα με την νομοθεσία του 
κάθε κράτους. 

22. Τα Μέρη θα ενθαρρύνουν αμοιβαία την εκατέρω¬ 
θεν διάδοση της γλώσσας, της λογοτεχνίας και του 
πολιτισμού και για το σκοπό αυτό θα ανταλλάσουν ει¬ 
δικούς για την διεξαγωγή σχετικών επιστημονικών ερευ¬ 
νών, παράδοση διαλέξεων και παροχή συμβουλευτικό- 
μεθοδικής υποστήριξης. 

23. Τα Μέρη θα συνεργάζονται με σκοπό την περαιτέ¬ 
ρω ανάπτυξη της διδασκαλίας της ελληνικής γλώσσας 
και του ελληνικού πολιτισμού στις περιφέρειες και πό¬ 
λεις της Ρωσικής Ομοσπονδίας. Τούτο, ιδιαιτέρως όπου 
διαμένουν άτομα ελληνικής καταγωγής. 

Η Ελληνική Πλευρά θα συνεχίσει να αποστέλλει στα 
σχολεία και στα εκπαιδευτικά ιδρύματα της Ρωσικής 
Ομοσπονδίας, στα όποια διδάσκεται ή ελληνική γλώσσα, 
σχολικά εγχειρίδια, αναλυτικά προγράμματα διδασκα¬ 
λίας της ελληνικής γλώσσας, οπτικά μέσα και άλλο 
σχολικό υλικό, καθώς και διδακτικό προσωπικό, σε πε¬ 
ρίπτωση ανάγκης. 

Κατά τη διάρκεια της εφαρμογής του παρόντος 
Προγράμματος, η Ελληνική Πλευρά προτίθεται να απο- 
στείλει στη Ρωσική Ομοσπονδία, με δικά της έξοδα, 
μέχρι 2 Έλληνες εκπαιδευτικούς για διάστημα μέχρι 
10 ημέρες τον καθένα, με σκοπό τη διεξαγωγή δια¬ 
λέξεων για την γλώσσα, ιστορία και πολιτισμό, στα 
εκπαιδευτικά ιδρύματα και σχολεία των περιοχών όπου 
εκπαιδεύονται άτομα ελληνικής καταγωγής ή άτομα που 
μαθαίνουν την ελληνική γλώσσα. 

Η Ελληνική Πλευρά θα προσκαλεί ετησίως φοιτητές 
και καθηγητές της ελληνικής γλώσσας για παρακο¬ 
λούθηση μηνιαίων θερινών προγραμμάτων ελληνικής 
γλώσσας και πολιτισμού. 

24. Εκτιμώντας θετικά την δραστηριότητα του 
Τμήματος Σλαβικών Σπουδών του Εθνικού και Καποδι- 
στριακού Πανεπιστημίου Αθηνών, του Τμήματος Βαλκα¬ 
νικών Σπουδών του Αριστοτελείου Πανεπιστημίου στην 
Θεσσαλονίκη, του Τ μήματος Βαλκανικών, Σλαβικών και 
Ανατολικών Σπουδών του Πανεπιστημίου Μακεδονίας, 
του Τμήματος Γλώσσας, Φιλολογίας και Πολιτισμού 
των Παρευξεινίων χωρών του Πανεπιστημίου Θράκης 
που στοχεύει στην διεύρυνση της εκμάθησης και στην 
διάδοση της ρωσικής γλώσσας και πολιτισμού στην 
Ελλάδα, η ρωσική πλευρά εκφράζει την ετοιμότητα 
παροχή οργανωτικής και μεθοδολογικής υποστήριξης 
σε αυτά. 


25. Η Ελληνική Πλευρά ανακοινώνει την εισαγωγή 
της διδασκαλίας της ρωσικής γλώσσας πιλοτικά στην 
δευτεροβάθμια εκπαίδευση από το ακαδημαϊκό έτος 
2008 - 2009. 

26. Η Ρωσική πλευρά, εκπροσωπούμενη από την Κυ¬ 
βέρνηση της Μόσχας, θα φιλοξενήσει, τα έτη 2010-2011, 
ομάδα μαθητών από την Αθήνα στο Διεθνές θερινό 
σχολείο ρωσικής γλώσσας της Μόσχας. 

27. Κατά την διάρκεια της εφαρμογής του παρόντος 
Προγράμματος, τα Μέρη θα ανταλλάσουν αντιπροσωπεί¬ 
ες ειδικών σε θέματα επαγγελματικής εκπαίδευσης και 
κατάρτισης από την Ελληνική Πλευρά και επαγγελματικής 
εκπαίδευσης από την Ρωσική Πλευρά, αποτελούμενες 
από 2-3 άτομα από κάθε Πλευρά, για διάστημα έως 
2 εβδομάδες, με σκοπό την ανταλλαγή πληροφοριών 
σχετικά με την οργάνωση της επαγγελματικής εκπαί¬ 
δευσης και κατάρτισης στην Ελληνική Δημοκρατία και 
την οργάνωση στα βασικά επαγγελματικά εκπαιδευτικά 
προγράμματα της δευτεροβάθμιας και της ανώτατης 
επαγγελματικής παιδείας στην Ρωσική Θμοσπονδία και 
τη συζήτηση θεμάτων συνεργασίας σε αυτόν τον τομέα. 
Από την Ελληνική Πλευρά ο αρμόδιος φορέας είναι ο 
Θργανισμός Επαγγελματικής Εκπαίδευσης και Κατάρτι¬ 
σης (ΘΕΕΚ), από την Ρωσική Πλευρά ο αρμόδιος φορέας 
είναι το Ομοσπονδιακό Πρακτορείο Παιδείας. 

28. Κατά την διάρκεια εφαρμογής του παρόντος 
Προγράμματος, τα Μέρη θα εξετάσουν την δυνατό¬ 
τητα ανταλλαγής 2 ειδικών από κάθε Πλευρά από το 
χώρο της Πρωτοβάθμιας και της Δευτεροβάθμιας Εκ¬ 
παίδευσης, ή αντιπροσωπειών διοικητικών υπαλλήλων 
από τον χώρο της εκπαίδευσης, για χρονικό διάστημα 
μέχρι 10 ημέρες, προκειμένου να ανταλλάξουν απόψεις 
και εμπειρίες σχετικά με τα εκπαιδευτικά συστήματα 
των κρατών τους. 

Η Ρωσική Πλευρά εκφράζει την ετοιμότητά της να 
στείλει στην Ελλάδα ομάδα καθηγητών για παράδοση 
διαλέξεων πάνω στην γλώσσα, την ιστορία, το διεθνές 
και συνταγματικό δίκαιο, κ.λ.π. Θι διαλέξεις θα παρα- 
δίδονται στο Ρωσικό Πολιτιστικό και Επιστημονικό Κέ¬ 
ντρο της Πρεσβείας της Ρωσικής Ομοσπονδίας, καθώς 
και σε δημόσια Ανώτατα Εκπαιδευτικά Ιδρύματα της 
Ελλάδος. 

29. Τα Μέρη, κατόπιν αιτήσεως της άλλης πλευράς, 
θα ανταλλάσσουν πληροφορίες για τα εκπαιδευτικά 
συστήματα των κρατών τους. 

30. Τα Μέρη θα συνεργαστούν για την εξασφάλιση της 
αντικειμενικής παρουσίασης των θεμάτων της ιστορίας, 
της γεωγραφίας, του πολιτισμού και της οικονομίας των 
δύο κρατών στα σχολικά εγχειρίδια έκαστου εκ των 
Μερών, σύμφωνα με το πνεύμα και τους σκοπούς της 
υΝΕΒΘΟ και του Συμβουλίου της Ευρώπης. 

31. Τα Μέρη θα διευκολύνουν τις διαδικασίες που σχε¬ 
τίζονται με την εργασία και την διαμονή των εκπαιδευ¬ 
τικών που αποστέλλονται από τη μία χώρα στην άλλη 
για την διδασκαλία της γλώσσας τους. 

V. Βιβλιοθήκες και Αρχεία 

32. Τα Μέρη θα συνεχίσουν να υποστηρίζουν τη συ¬ 
νεργασία μεταξύ του Τενικού Συμβουλίου Βιβλιοθηκών, 
Γενικών Αρχείων του Κράτους και Εκπαιδευτικής Ραδιο¬ 
τηλεόρασης (εποπτεύουσα Αρχή των Γ ενικών Αρχείων 
του Κράτους που υπάγεται στο Υπουργείο Παιδείας, 

Δια Βίου Μάθησης και Θρησκευμάτων) και των Γενικών 
Αρχείων του Κράτους απά την Ελληνική Πλευρά και του 
Ομοσπονδιακού Πρακτορείου Αρχείων απά την Ρωσική 
Πλευρά, σύμφωνα με το Πρωτάκολλο για κυριάτερες 
κατευθύνσεις συνεργασίας μεταξύ των Γ ενικών Αρχεί¬ 
ων του Κράτους της Ελληνικής Δημοκρατίας και της 
Κρατικής Υπηρεσίας Αρχείων της Ρωσικής Ομοσπονδίας 
της 30ης Ιουνίου 1993 καθώς και την εθνική νομοθεσία 
τσυς και καθιερωμένη διεθνή πρακτική. 

33. Τα Μέρη θα συνεργάζονται για: 

- Ανταλλαγή αντιγράφων των αρχειακών εγγράφων 
και άλλου ενημερωτικού και πληροφοριακού υλικού, με 
σκοπό τον εμπλουτισμό των συλλογών τους, 

- Ανταλλαγή 2 αρχειοφυλάκων, για μια περίοδο μέχρι 
7 ημερών ο καθένας, κατά τη διάρκεια της ισχύος του 
Προγράμματος, προκειμένου να εξοικειωθούν με την 
οργάνωση και τη λειτουργία των Κρατικών Αρχείων, 
καθώς επίσης και με τις σύγχρονες τεχνολογίες που 
χρησιμοποιούνται για τη συντήρηση και την αποκατά¬ 
σταση των αρχείων. 

Τα Μέρη θα διευκολύνουν την αμοιβαία πρόσβαση 
ερευνητών και εμπειρογνωμόνων από την άλλη χώρα 
στα Κρατικά Αρχεία τους, σύμφωνα με την αντίστοιχη 
εθνική νομοθεσία τους. 

34. Τα Μέρη θα υποστηρίζουν τις επαφές και τη συ¬ 
νεργασία μεταξύ των Εθνικών Βιβλιοθηκών τους και 
μεταξύ άλλων δημοσίων βιβλισθηκών, καθώς επίσης 
μέσω ανταλλαγών μικροφίλμ χειρογράφων, εντύπων, 
βιβλίων, περιοδικών, οπτικοακουστικού και ηλεκτρονι¬ 
κού υλικού, προκειμένου να εμπλουτίσουν τις συλλογές 
τους. 

Τα Μέρη θα διευκολύνουν την αμοιβαία πρόσβαση 
ερευνητών και εμπειρογνωμόνων από την άλλη χώρα 
στις βιβλιοθήκες τους, σύμφωνα με την αντίστοιχη εθνι¬ 
κή νομοθεσία τσυς. 

35. Τα Μέρη θα ενθαρρύνσυν την αμοιβαία συμμετοχή 
των βιβλιοθηκάριων και των εμπειρογνωμόνων τους σε 
διεθνείς επιστημονικές συναντήσεις στον τομέα αυτό, 
οι οποίες πρόκειται να διοργανωθούν στις αντίστοι¬ 
χες χώρες τους και θα βοηθούν το ένα το άλλο στη 
δημσσίευση μεταφρασμένων λσγοτεχνικών έργων των 
αντίστοιχων συγγραφέων των δύο χωρών. 

36. Κατά τη διάρκεια της ισχύος του παρόντος 
Προγράμματος τα Μέρη θα ανταλλάξουν 2 βιβλιοθη¬ 
κάριους, για μια περίοδο μέχρι 7 ημερών ο καθένας, 
προκειμένου να διεξάγουν ερευνητική εργασία και να 
ανταλλάξουν εμπειρίες σε θέματα της ειδικότητας 
τσυς. 

VI. Προστασία πσλιτιστικής κληρσνομιάς 
και άλλοι τομείς συνεργασίας 

37. Τ α Μέρη θα συμβάλουν στην ανάπτυξη ανταλλα¬ 
γών και συνεργασίας μεταξύ των Εθνικών Επιτρσπών 
για υποθέσεις ΟΝΕΒΟΟ, καθώς επίσης και θα προω¬ 
θήσουν τη συνεργασία των Μερών στο πλαίσιο δρα¬ 
στηριοτήτων της ΙΙΝΕΒΟΟ. Τα Μέρη θα αναπτύσσουν 
συνεργασία στον τομέα της παιδείας για θέματα δι¬ 
ατήρησης της παγκόσμιας πσλιτιστικής και φυσικής 
κληρονομιάς, δια της ενεργοποίησης της δραστηριό¬ 
τητας του δικτύου των συνδεδεμένων με την υΝΕΒΟΟ 
σχολείων και εδρών. 

38. Τα Μέρη θα λαμβάνουν μέτρα για την αποτροπή 
της παράνομης εισαγωγής, εξαγωγής και μεταβίβασης 


δικαιωμάτων κυριότητας επί πσλιτιστικών αγαθών έκα- 
στσυ εκ των κρατών, καθώς και για την επιστροφή 
τους σε περίπτωση παράνομης εξαγωγής ή εισαγωγής, 
σύμφωνα με τους κανόνες του Διεθνούς Δικαίου και της 
εθνικής νομοθεσίας. 

39. Τα Μέρη θα ενθαρρύνουν τη συνεργασία στον 
τομέα της νομικής προστασίας δικαιωμάτων και υπε¬ 
ράσπισης της πνευματικής ιδιοκτησίας, τηρώντας την 
εσωτερική τους νομοθεσία καθώς και τις σχετικές δι¬ 
εθνείς συμβάσεις στις οποίες είναι Συμβαλλόμενοι η 
Ελληνική Δημοκρατία και Ρωσική Ομσσπονδία. 

40. Τα Μέρη θα εξετάσουν την δυνατότητα να διοργα- 
νώσουν στην Αθήνα Ημέρες ιστσρικής και πσλιτιστικής 
κληρονσμιάς της Μόσχας και στην Μόσχα Ημέρες ιστο¬ 
ρικής και πολιτιστικής κληρονσμιάς της Αθήνας. 

VII. Αθλητισμός και Νεολαία. 

41. Τα δύο Μέρη αναγνωρίζουν την σημασία ταυ 
αθλητισμού ως μέσο ενίσχυσης της παγκοσμίου ειρή¬ 
νης και προώθησης της αδελφοσύνης και φιλίας μεταξύ 
λαών και ατόμων, επίσης την σημαντική κσινωνική, εκ¬ 
παιδευτική και ψυχαγωγική αποστολή του αθλητισμού 
καθώς και την ιδιαίτερη συμβολή του στην δημόσια 
υγεία, την καταπσλέμηση ναρκομανίας, αλκοολισμού 
και καπνίσματος. 

Τα Μέρη θα ανταλλάσουν πληροφορίες για θέματα 
καταπολέμησης της χρήσης τσυ ντόπινγκ στσ αθλη¬ 
τισμό. 

Τα Μέρη θα επιδιώξουν την ενθάρρυνση ευρύτερης συ¬ 
νεργασίας στον τομέα του αθλητισμού και της φυσικής 
αγωγής προκειμένου να υπάρχει η δυνατότης άμεσων 
επαφών μεταξύ των κρατικών αθλητικών σργανισμών. 

42. Τα Μέρη χαιρετίζσυν τις κοινές προσπάθειες 
της Διεθνούς Ολυμπιακής Επιτροπής και της Γενικής 
Συνελεύσεως του Οργανισμού Ηνωμένων Εθνών, που 
αποσκοπούν στην αναγέννηση της Ολυμπιακής Εκε¬ 
χειρίας. 

Στο πλαίσιο της Εκεχειρίας αυτής τα Μέρη χαιρετί¬ 
ζουν την πρωτοβουλία της Διεθνούς Ολυμπιακής Επι¬ 
τροπής και της Ελλάδος για την ίδρυση τσυ Διεθνούς 
Κέντρου Ολυμπιακής Εκεχειρίας στην Αθήνα και επι¬ 
βεβαιώνουν την επιθυμία τους υποστηρίξουν ενεργώς 
την πρωτοβουλία αυτή με διπλωματικά, πολιτιστικά και 
άλλα δυνατά μέσα. 

43. Τ α Μέρη επιδιώκοντας την σύσφίξη των σχέσεων 
μεταξύ της νεσλαίας των δύο κρατών θα ενθαρρύνουν 
τις ανταλλαγές μεταξύ οργανισμών νεσλαίας και κρα¬ 
τικών αρχών για θέματα νεολαίας. Για τον σκοπό αυτό, 
θα συμβάλουν στην ανταλλαγή εκπροσώπων κρατικών 
φορέων νεολαίας από 8 άτομα για 7 ημέρες από κάθε 
Πλευρά. 

44. Τα Μέρη θα ενθαρρύνουν τις επαφές και την 
συνεργασία μεταξύ των αντίστσιχων Αρχών Νέας 
Γενιάς, προωθώντας την ανταλλαγή κυβερνητικών 
εμπειρογνωμόνων που ασχολούνται με θέματα νέας 
γενιάς για να γνωρίσουν καλύτερα τις πολιτικές, τα 
αναπτυξιακά προγράμματα και τις οργανώσεις νέας 
γενιάς της αντίστοιχης χώρας. 

45. Τα Μέρη θα ενθαρρύνουν την αμοιβαία συμμετοχή 
των εκπροσώπων των χωρών τους σε εκδηλώσεις νέας 
γενιάς και φεστιβάλ πσυ οργανώνονται στις δύο χώρες. 

46. Τ α Μέρη θα προωθήσουν την συνεργασία ανάμεσα 
στις οργανώσεις νέας γενιάς των δύσ χωρών. 

47. Τα Μέρη θα ενθαρρύνουν την ανταλλαγή πληρο¬ 
φοριών και εκδόσεων σε θέματα νέας γενιάς ανάμεσα 
στους αντίστοιχους φορείς και οργανισμούς των δύο 
χωρών. 

48. Τα Μέρη θα ενθαρρύνουν την συνεργασία στον 
τομέα ερευνών νέας γενιάς προωθώντας την ανταλλαγή 
γνώσεων και εμπειριών ανάμεσα στους αντίστοιχους 
ερευνητικούς οργανισμούς των δύο χωρών. 

VIII. Γενικές Θέσεις 

49. Η συνεργασία στο πλαίσιο του παρόντος 
Προγράμματος θα πραγματοποιείται σύμφωνα με την 
νομοθεσία των χωρών των Μερών. Το παρόν Πρόγραμμα 
δεν αποκλείει την διεξαγωγή, βάσει αμοιβαίας συμφωνίας 
των Μερών δια της διπλωματικής οδού, άλλων εκδηλώ¬ 
σεων και ανταλλαγών στους αναφερόμενους ανωτέρω 
τομείς. 

50. Τα Μέρη θα αλληλοενημερώνονται εγκαίρως για 
τις διεθνείς διασκέψεις, διαγωνισμούς, φεστιβάλ και 
άλλες εκδηλώσεις, οι οποίες θα πραγματοποιούνται 
στις χώρες τους. Εγκαίρως θα αποστέλλουν σε έκαστο 
προσκλήσεις συμμετοχής σύμφωνα με το πράγραμμα 
κάθε εκδήλωσης. 

51. Το Παράρτημα, το οποίο περιέχει γενικές και 
οικονομικές θέσεις εφαρμογής του παρόντος Προ¬ 
γράμματος, θεωρείται αναπόσπαστο τμήμα αυτού. 

52. Το παρόν Πρόγραμμα δεν είναι διεθνής συμφωνία, 
δεν περιέχει δικαιώματα και υποχρεώσεις που καθορί¬ 
ζονται από το διεθνές δίκαιο. 

53. Το παρόν Πρόγραμμα τίθεται σε ισχύ από την 
ημερομηνία υπογραφής του έως 31η Δεκεμβρίου 2012 
και ισχύει μέχρι την υπογραφή νέου Προγράμματος. 

Υπογράφεται στη Μάσχα, την 16η Φεβρουάριου 2010, 
σε δύο αντίτυπα, στην ελληνική και στη ρωσική γλώσσα, 
το κάθε ένα. Και τα δύο κείμενα έχουν την ίδια ισχύ. 

Για την Ελληνική πλευρά Για την Ρωσική πλευρά 

(υπογραφή) (υπογραφή) 

Παράρτημα 

στο Πρόγραμμα Πολιτιστικής και 
Επιστημονικής Συνεργασίας 
μεταξύ 

της Ελληνικής Δημοκρατίας 
και της Ρωσικής Ομοσπονδίας 
για τα έτη 2010-2012 

I. Γ ενικοί άροι ανταλλαγών στον τομέα της επιστήμης 
και της εκπαίδευσης. 

α) Ανταλλαγές επιστημάνων και ειδικών 

Οι υποψηφιότητες επιστημόνων και ειδικών προς 
συμμετοχή στις ανταλλαγές στο πλαίσιο του παρό¬ 
ντος Προγράμματος καθορίζονται απά το αποστέλλον 
Μέρος. 

Τα ονόματα και τα ακαδημαϊκά προσάντα των υποψη¬ 
φίων για βραχυπρόθεσμες επισκέψεις, τα πλήρη βιογρα- 
φικά στοιχεία, οι κατάλογοι των επιστημονικών εργασι¬ 
ών, έγγραφα, που υποδεικνύουν την γνώση της γλώσσας 
του φιλοξενούντος κράτους ή της αγγλικής/γαλλικής 
γλώσσας, το σχέδιο εργασίας με τις προτεινάμενες 
ημερομηνίες υλοποίησης του προγράμματος επι¬ 
σκέψεων και άλλα απαραίτητα στοιχεία, πρέπει να 
προσκομίζονται στο φιλοξενούν Μέρος 3 μήνες προ 
της ημερομηνίας αναχωρήσεως. 


Το φιλοξενούν Μέρος θα ειδοποιεί το αποστέλλον 
Μέρος τα περί συναινέσεώς του στην υποδοχή του 
επιστήμονα ή ειδικού τουλάχιστον 30 ημέρες προ της 
προγραμματιζάμενης ημερομηνίας αναχωρήσεώς του. 
Με την λήψη της συναινέσεώς του φιλοξενούντος Μέ¬ 
ρους, το αποστέλλον Μέρος ανακοινώνει την ακριβή 
ημερομηνία αφίξεως τουλάχιστον εντός 15 ημερών. 

β) Ανταλλαγή υποτρόφων 

Το Μέρος που παρέχει υποτροφίες, θα ενημερώνει 
για την παροχή τους το αργότερο στις 31η Ιανουαρίου 
του κάθε έτους. 

Το Μέρος που αποστέλλει υποτρόφους, θα στέλνει 
ετησίως στο φιλοξενούν Μέρος τον φάκελο των υποψη¬ 
φίων το αργότερο στις 31η Μαρτίου κάθε έτους. 

Ο φάκελος των υποψηφίων πρέπει να περιέχει τα 
παρακάτω έγγραφα: 

- βιογραφικό, 

- επικυρωμένα αντίγραφα πιστοποιητικών σπουδών, 

- πιστοποιητικά επιπέδου γνώσης ξένης γλώσσας, 

- βεβαίωση εγγραφής στο τμήμα μεταπτυχιακών 
σπουδών, κατά περίπτωση, 

- αναλυτικό πρόγραμμα εκπαίδευσης ή ερευνητικής 
εργασίας, 

- ιατρικό πιστοποιητικό καθιερωμένου τύπου. 

Τ ο φιλοξενούν Μέρος θα φροντίζει για την τελική απο¬ 
δοχή των υποψηφίων το συντομότερο δυνατό και σίγουρα 
μέχρι τις 31 Μάΐου κάθε έτους για τα θερινά σεμινάρια 
και τις 30 Ιουνίου για τις μεταπτυχιακές σπουδές. 

Οι υποψήφιοι για χορήγηση υποτροφιών και πρακτική 
εξάσκηση πρέπει να έχουν καλή γνώση της γλώσσας 
του κράτους που παρέχει τις υποτροφίες, ή καλή γνώση 
της αγγλικής/γαλλικής γλώσσας. 

Οι υπάτροφοι που θα σπουδάσουν στο μεταπτυχιακό 
πρόγραμμα πρέπει να γνωρίζουν την ελληνική ή την 
ρωσική γλώσσα αντίστοιχα και να έχουν εγγραφεί στο 
μεταπτυχιακό πρόγραμμα, σύμφωνα με την ισχύουσα 
νομοθεσία ή τους κανόνες του κάθε κράτους. 

II. Οικονομικοί άροι ανταλλαγών στο τομέα της 
επιστήμης και της εκπαίδευσης 

α) Ανταλλαγή επιστημάνων και ειδικών 

Το αποστέλλον Μέρος εκφράζει την ετοιμότητα να 
καλύψει να έξοδα διεθνούς μεταφοράς έως το τάπο 
εκπαίδευσης ή του πρώτου εργαστηρίου αποστολής 
και τα έξοδα επιστροφής, καθώς και ιατρική περίθαλψη 
σε περίπτωση έκτακτης ανάγκης και μόνο σε Δημόσια 
Νοσηλευτικά Ιδρύματα. 

Η Ελληνική Πλευρά εκφράζει την ετοιμάτητα να πα¬ 
ρέχει: 

Ημερήσιο επίδομα ύψους 110 ευρώ προς κάλυψη όλων 
των εξάδων παραμονής (έξοδα ξενοδοχείου κ.α.). 

Η Ρωσική Πλευρά εκφράζει την ετοιμότητα να πα¬ 
ρέχει: 

- Διαμονή σε ξενοδοχείο, 

- ημερήσια κάλυψη, σύμφωνη με τους ισχύοντες στη 
Ρωσία τη δεδομένη στιγμή οικονομικούς άρους. 

β) Ανταλλαγή υποτράφων 

Η Ελληνική Πλευρά εκφράζει την ετοιμότητα να πα¬ 
ρέχει: 

- μηνιαία κάλυψη ύψους 500 ευρώ για προπτυχια¬ 
κούς φοιτητές και 550 ευρώ για μεταπτυχιακούς, και 
ερευνητές. 

- εφάπαξ ποσό ως έξοδα πρώτης εγκατάστασης, 
ύψους 500 ευρώ για όσους εγκατασταθούν στην Αθήνα 
και 550 ευρώ για όσους εγκατασταθούν στην επαρχία. 
Τσ ποσό αυτό δικαιούνται μόνον όσοι λαμβάνουν για 
πρώτη ψορά υποτροφία του Υπουργείου Παιδείας, Δια 
Βίου Μάθησης και Θρησκευμάτων της Ελλάδσς για μετ¬ 
απτυχιακές σπσυδές και έρευνα, 

- εφάπαξ ποσό 150 ευρώ για την κάλυψη εξόδων μετ¬ 
ακίνησης στο εσωτερικό της χώρας και εψόσον υπάρχει 
αιτιολογημένη πρόταση τσυ επιβλέποντα καθηγητή, 

- Δωρεάν ιατρική περίθαλψη σε περίπτωση έκτακτης 
ανάγκης και μόνα σε Δημόσια Νοσηλευτικά Ιδρύματα. 

Η Ρωσική Πλευρά εκφράζει την ετοιμότητα να πα¬ 
ρέχει: 

- δωρεάν εκπαίδευση, 

- υποτροφία και διαμονή σε φσιτητική εστία, σύμφωνα 
με τους όρους που ισχύουν για Ρώσους πολίτες. 

Τα Μέρη θα εξετάσουν την δυνατότητα αύξησης της 
μηνιαίας κάλυψης σε αντιστοιχία με την αύξηση τσυ 
κόστους ζωής στις δύο χώρες. 

Τα Μέρη δεν καλύπτουν τα έξοδα διεθνούς μεταφ¬ 
οράς των υποτρόφων. 

III. Γενικοί όροι ανταλλαγών στον τομέα του πολι¬ 
τισμού 

α) Ανταλλαγή των ειδικών 

Η προθεσμία υποβολής της πρότασης του αποστέλλο- 
ντος Μέρους προς το φιλοξενούν Μέρος περί ανταλλα¬ 
γής προσώπου θα γίνεται τουλάχιστον 3 μήνες πριν από 
την ημερομηνία αναχώρησής του, ενώ η επιβεβαίωση 
του φίλοξενούντος Μέρους περί αποδοχής της πρότα¬ 
σης θα γίνεται τουλάχιστον 30 ημέρες πριν από την 
ημερομηνία άφιξης του υποψηφίου. 


Το αποστέλλον Μέρος εκφράζει την ετοιμότητα να 
καλύψει τα έξοδα διεθνούς μεταφοράς μετ’ επιστροφής, 
καθώς και τα έξοδα ιατρικής περίθαλψης. 

Το Ελληνικό Μέρος εκφράζει την ετοιμότητα να πα¬ 
ρέχει: 

120 ευρώ ημερησίως για ξενοδοχείο και διατροφή. 
Εφάπαξ κάλυψη 120 ευρώ για έξοδα μετακίνησης. 

Το Ρωσικό Μέρος εκφράζει την ετοιμότητα να παρέχει 
σύμφωνα με τους ισχύοντες όρους, έξοδα διαμονής, 
διατροφής, εξασφάλισης μεταφραστών και μετακιν¬ 
ήσεις στο εσωτερικό της χώρας στους μετέχοντες 
στις ανταλλαγές σε αντιστσιχία με τσ συμφωνηθέν 
πρόγραμμα εργασίας τους. 

β) Ανταλλαγή εκθέσεων 

Οι όροι διεξαγωγής εκθέσεων στο πλαίσιο του παρό¬ 
ντος Προγράμματος και συναφών αμοιβαίων υποχρεώ¬ 
σεων των Μερών (ημερομηνίες, έξοδα μεταφοράς των 
εκθεμάτων και συνοδευτικού προσωπικού, τελωνειακοί 
δασμοί, έξοδα αποθήκευσης, ασφάλιση, εξασφάλιση 
ασφάλειας και άλλα) σε κάθε συγκεκριμένη περίπτωση 
θα καθορίζονται απευθείας από τους ενδιαφερομένους 
οργανισμούς των Μερών και θα οριστικοποιούνται στις 
ειδικές συμφωνίες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαΐσυ 2010 

οι ΥΠΟΥΡΓΟΙ 

ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ 

ΕΞΩΤΕΡΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΠΑΠΑΝΔΡΕΟΥ ΑΝΝΑ ΔΙΑΜΑΝΤΟΠΟΥΛΟΥ 

ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

ΠΑΥΛΟΣ ΓΕΡΟΥΛΑΝΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΚΟΜΟΤΗΝΗ - Δημοκρατίας 1 

25310 22858 

ΠΕΙΡΑΙΑΣ - Ευρυπι'δου 63 

210 4135228 

ΛΑΡΙΣΑ - Διοικητήριο 

2410 597449 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνοταντινουπόλεως 1 

22510 46654 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΩΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € πρσσαυξανόμενη κατά 0,20 € για κάθε επιπλέον οκτασέλιδσ ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5€ 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. και Γ.Ε.Μ.Η. 

- 

- 

100 € 


• Η τιμή πώλησης μεμονωμένων Φ.Ε.Κ. σε μσρφή σά-ιοπι από εκείνα πσυ διατίθενται σε ψηφιακή μορφή και μέχρι 100 σελίδες, σε 5 6 προσαυξανόμενη κατά 16 ανά 50 σελίδες. 

• Η τιμή πώλησης σε μορφή οά-Γοπι/όνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 51 ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 - ίαχ: 210 4071010 - ΙηΙθΓηθΙ: Ιι11ρ://νννννν.Θΐ.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσά το οποίο αψορά τα ταχυδρομικά έξοδα.. 

• Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Λ, ΑΑΠ, Ε.Β.Ι. και Λ.Λ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 6 ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

• Η καταβολή γίνεται σε όλες τις Δημόσιες Οικονομικές Υπηρεσίες (Λ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η 
Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογρα¬ 
φείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχί¬ 
ας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαι¬ 
ούνται έκπτωσης πενήντα τοις εκατό (50%) επί της ετήσιας συνδρομής (τρέχον έτος + παλαιότητα). 

• Το ποσό υπέρ ΤΑ.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 527900. 

Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885,210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας 
της Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε. από την ιστοσελίδα του Εθνικού Τυπογραφείου (νννννν.6(.9Γ) 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡ1 13:00 


Τεύχος 

Έντυπη μορφή 

Ψηφιακή μορφή 

Α.Ε.Δ. 

10 € 

Δωρεάν 

Α.Ε.-Ε.Π.Ε. και Γ.Ε.Μ.Η. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70 € 

Δωρεάν 

Ο.Π.Κ. 

- 


Α' + Β' + Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιι11ρ://νί>\Α/νν.?ί.ί|Γ - 0-ιπ3ΐΙ: \Α/?ί)ΐπ35ί?Γ.?ί§0ΐ.πΓ 






































